ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
புதுதில்லியில் நடைபெறும் சுதந்திர தின விழாவில் பங்கேற்க முன்னோடி கிராமங்களின் தலைவர்கள், ஆசிரியர்கள், விவசாயிகள் மற்றும் மீனவர்கள் வரை பல்வேறு துறைகளைச் சேர்ந்த 1800 சிறப்பு விருந்தினர்களுக்கு அழைப்பு விடுக்கப்பட்டுள்ளது.
செங்கோட்டையில் இருந்து சுதந்திர தின விழாவை சிறப்பு விருந்தினர்களாக காண நாடு முழுவதும் இருந்து 50 செவிலியர்களுக்கு அழைப்பு விடுக்கப்பட்டுள்ளது.
புதுதில்லியில் நடைபெறும் சுதந்திர தின விழாவில் பங்கேற்க எங்களை அழைத்த மாண்புமிகு பிரதமர் திரு நரேந்திர மோடி அவர்களுக்கும், இந்திய அரசுக்கும் எனது மனமார்ந்த நன்றியை தெரிவித்துக் கொள்கிறேன். கொரோனா காலத்தில் நாங்கள் மேற்கொண்ட முயற்சிகளுக்கு கிடைத்த அங்கீகாரம் இது: அனிதா தோமர்
கொரோனா காலத்தில் எங்கள் முயற்சிகளையும் அர்ப்பணிப்பையும் அங்கீகரித்த அரசுக்கு எனது பாராட்டுக்களைத் தெரிவித்துக் கொள்கிறேன். பல்வேறு வளர்ச்சித் திட்டங்களின் மூலம் அரசு காட்டிய செவிலியர் சார்பு மனப்பான்மைக்கும் நான் நன்றி கூற விரும்புகிறேன்: திருமதி வந்தனா கவுசிக்
புதுதில்லியில் நடைபெறும் சுதந்திர தின கொண்டாட்டங்களின் ஒரு பகுதியாக, நாடு முழுவதிலுமிருந்து 50 செவிலியர்கள் மற்றும் அவர்களது குடும்ப உறுப்பினர்கள் சிறப்பு விருந்தினர்களாக செங்கோட்டையின் கொத்தளத்தில் இருந்து கொண்டாட்டங்களைக் காணவும் பங்கேற்கவும் அழைக்கப்பட்டுள்ளனர். இந்த சிறப்பு விருந்தினர்கள் வாழ்க்கையின் பல்வேறு துறைகளைச் சேர்ந்த 1800
சிறப்பு விருந்தினர்களில் ஒரு பகுதியாக இருப்பார்கள். இதில் 660-க்கும் மேற்பட்ட கிராமங்களைச் சேர்ந்த 400-க்கும் மேற்பட்ட கிராமப் பஞ்சாயத்துத் தலைவர்கள் அடங்குவர்; உழவர் உற்பத்தியாளர் அமைப்பு திட்டத்தில் 250 உறுப்பினர்கள்; பிரதமரின் வேளாண் வருவாய் ஆதரவு நிதி திட்டம் மற்றும் பிரதமரின் திறன் மேம்பாட்டுத்திட்டம் ஆகியவற்றில் தலா 50 பங்கேற்பாளர்கள்; புதிய நாடாளுமன்ற கட்டிடம் உட்பட சென்ட்ரல் விஸ்டா திட்டத்தின் 50 ஷ்ரம் யோகிகள் ; தலா 50 கதர் தொழிலாளர்கள், எல்லை சாலைகள் அமைத்தல், அமிர்த நீர்நிலைகள் பணிகளில் ஈடுபட்டுள்ளவர்கள் மற்றும் 50 தொடக்கப் பள்ளி ஆசிரியர்கள், செவிலியர்கள் மற்றும் மீனவர்கள் தலா 50 பேர்.
நாடு முழுவதிலும் உள்ள அனைத்து தரப்பு மக்களையும் அழைத்து, கொண்டாட்டங்களின் ஒரு பகுதியாக இருக்க வேண்டும் என்ற முன்முயற்சியை 'ஜன் பகிதாரி' என்ற தொலைநோக்கு பார்வைக்கு ஏற்ப அரசு எடுத்துள்ளது.
மத்திய அரசின் இந்த முயற்சிக்கு செவிலியர் சமுதாய உறுப்பினர்கள் பாராட்டு தெரிவித்துள்ளனர். அழைக்கப்பட்ட செவிலியர்களில் ஒருவரான அனிதா தோமர், "புதுதில்லியில் நடைபெறும் சுதந்திர தின விழாவில் பங்கேற்க எங்களை அழைத்த மாண்புமிகு பிரதமர் திரு நரேந்திர மோடி அவர்களுக்கும் இந்திய அரசுக்கும் எனது இதயத்தின் அடிப்பகுதியில் இருந்து நன்றி தெரிவிக்க விரும்புகிறேன். கொரோனா காலத்தில் நாங்கள் மேற்கொண்ட முயற்சிகளுக்கு கிடைத்த அங்கீகாரம் இது.
சிறப்பு அழைப்பாளர் செவிலியர் வந்தனா கவுசிக் மேலும் கூறுகையில், "கொரோனா காலத்தில் எங்கள் முயற்சிகளையும் அர்ப்பணிப்பையும் அங்கீகரித்ததற்காக அரசாங்கத்திற்கு எனது வாழ்த்துக்களைத் தெரிவித்துக் கொள்கிறேன். பல்வேறு வளர்ச்சித் திட்டங்கள் மூலம் அரசாங்கம் காட்டிய செவிலியர் சார்பு அணுகுமுறைக்கும் நான் நன்றி தெரிவிக்க விரும்புகிறேன்".
நிதி அமைச்சகம்
அரசுக் கடன் பத்திரத் தொகை திரும்பச் செலுத்துவது குறித்த பத்திரிகை குறிப்பு
அரசுக் கடன் பத்திரத் தொகை திரும்பச் செலுத்தும் விவரங்கள் பின்வருமாறு:
|
|
அட்டவணை: ஜுன் 09, 2020 அன்று முதிர்வடையும்
கடன் பத்திரங்கள் குறித்த விவரங்கள்
|
|
வரிசை
எண்
|
|
கடன் பத்திரத்தின் பெயர்
|
|
திரும்பச் செலுத்துவதற்கான அட்டவணையிடப்பட்ட தேதி
|
|
திரும்பச் செலுத்தப்படும் நாள்
|
|
திரும்பச் செலுத்துவதற்கான அட்டவணையிடப்பட்ட நாள் முதல் வட்டி வழங்கப்படமாட்டாது
|
|

|
|

|
|

|
|

|
|

|
|
1.
|
|
8.27% GS 2020
|
|
ஜூன் 09, 2020

|
|
ஜூன் 09, 2020

|
|
ஜூன் 09, 2020

மேலே கொடுக்கப்பட்டுள்ள அட்டவணையில் நான்காவது காலத்தில் சுட்டிக்காட்டப்பட்டுள்ள படி, 8.27 சதவீதம் அரசுக் கடன் பத்திரம் 2020 திட்டத்தின் கீழ், நிலுவையிலுள்ள நிலுவைத்தொகை குறிப்பிடப்பட்டுள்ள நாளிலிருந்து திருப்பி செலுத்தப்படும். Negotiable Instruments சட்டம் 1881இன் கீழ் மாநில அரசுகளால் ஏதேனும் ஒரு நாள் விடுமுறை நாளாக அறிவிக்கப்பட்டால், இந்தக் கடன்கள் குறிப்பிடப்பட்டுள்ள அந்தத் தேதிக்கு முந்தைய பணி நாளில், அந்தந்த மாநிலங்களில் உள்ள பணப்பட்டுவாடா அலுவலகங்கள் மூலமாக வழங்கப்படும்.
மேலும் விவரங்களை இங்கே காணலாம்.: https://pib.gov.in/PressReleasePage.aspx?PRID=1623586
(Visitor Counter : 190
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சர்க்கரை உற்பத்தியைக் குறைத்து, எரிசக்தி மற்றும் மின்சார உற்பத்தியை நோக்கி விவசாயத்தை பல்வகைப்படுத்த வேண்டும் : மத்திய அமைச்சர் நிதின் கட்கரி
சர்க்கரை அளவுக்கு அதிகமாக உற்பத்தி செய்யப்படுவது, நாட்டின் பொருளாதாரத்திற்கு பெரும் பிரச்சினையாக உருவெடுத்துள்ள நிலையில், பெட்ரோலியப் பொருட்கள் இறக்குமதிக்காக ஆண்டுக்கு ரூ.15லட்சம் கோடி செலவிடுகிறோம், எனவே, எரிசக்தி மற்றும் மின்சார உற்பத்திக்கு ஏதுவாக, விவசாயத்தை பல்வகைப்படுத்த வேண்டுமென, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி வலியுறுத்தியுள்ளார். மும்பையில் இன்று தேசிய இணைஉற்பத்தி விருதுகள் 2022 வழங்கும் நிகழ்ச்சியில் பேசிய அமைச்சர் இதனைத் தெரிவித்தார்.
எதிர்காலத்திற்கேற்ற தொழில்நுட்பத்தின் உதவியுடன் மாற்று எரிபொருள் உற்பத்தி குறித்து, தொழில் நிறுவனங்கள் கவனம் செலுத்த வேண்டும் என்றும் அமைச்சர் அறிவுறுத்தினார். “நமது மக்கள் தொகையில் 65% -70% பேர் விவசாயத்தை சார்ந்துள்ள நிலையில், நமது வேளாண் வளர்ச்சி வீதம் 12%-13%ஆக மட்டுமே உள்ளது; சர்க்கரை ஆலைகளும், விவசாயிகளும் தான் நாட்டின் வளர்ச்சி இயந்திரம். சர்க்கரை மூலம் கூடுதல் வருவாய் ஈட்டும் விதமாக, அடுத்த கட்டமாக இணை உற்பத்தியில் கவணம் செலுத்துவது அவசியம். தொழிற்சாலைகள், சர்க்கரையை குறைந்த அளவுக்கு உற்பத்தி செய்வதுடன், உபபொருட்களின் உற்பத்தியை அதிகரிப்பதோடு, தலைமைப்பொறுப்பில் இருப்பவர்களின் அதிகாரத்தைப் பயன்படுத்தி, அறிவாற்றலை சொத்தாக மாற்ற,எதிர்காலத்திற்கேற்ற தொழில்நுட்பங்களை, தொலைநோக்குப் பார்வையுடன் அணுக வேண்டும். “ இதுபோன்று செய்தால், விவசாயிகள் உணவுப்பொருள் சாகுபடியாளர்களாக மட்டுமின்றி, எரிசக்தி உற்பத்தியாளர்களாகவும் திகழ முடியும் என்றும் அவர் குறிப்பிட்டார்.
இந்தாண்டில், நமது சர்க்கரைத் தேவை 280 லட்சம் டன் போதும் என்ற நிலையில், 360லட்சம் டன்னிற்கு அதிகமாக உற்பத்தி உள்ளது; பிரேசில் நாட்டின் நிலவும் சூழல் காரணமாக இதனைப் பயன்படுத்த முடியும். எனினும், எத்தனால் தேவை மிக அதிகமாக உள்ளதால், எத்தனால் உற்பத்தியை நோக்கி நாம் கவனம் செலுத்துவது அவசியம் என்றும் அமைச்சர் தெரிவித்தார். “கடந்த ஆண்டின் உற்பத்தித் திறன் 400 கோடி லிட்டர் எத்தனால் ஆக இருந்தது; எத்தனால் உற்பத்தியை அதிகரிக்க நாம் பல்வேறு முயற்சிகளை மேற்கொண்டோம். எனவே, எத்தனால் தேவையை கணக்கிட்டு, தொழில்நுட்பங்களைப் பயன்படுத்தி, உயிரி எத்தனால் மூலம் இயங்கக்கூடிய மின்சார உற்பத்தி குறித்து தொழிற்சாலைகள் திட்டமிடுவதற்கு இதுவே சரியான தருணம்“ என்றும் அமைச்சர் கூறினார்.
பலவகையான எரிபொருட்களைப் பயன்படுத்தக்கூடிய எஞ்சின் உற்பத்தியை இந்தியாவில் தொடங்க அரசு முடிவு செய்திருப்பதாகக் கூறிய அமைச்சர், “பஜாஜ், ஹீரோ மற்றும் டிவிஎஸ் போன்ற நிறுவனங்களை நெகிழுந்தன்மை கொண்ட என்ஜின்களை உற்பத்தி செய்துவருகின்றன, பல்வேறு கார் உற்பத்தியாளர்களும், இத்தகைய எஞ்சின்களைக் கொண்ட காரைத் தயாரிப்பதாக உறுதியளித்துள்ளனர்“ என்றும் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1854824
சிறப்பு சேவைகள் மற்றும் கட்டுரைகள்
வருமானவரி பற்றிய பயிலரங்கு
16 செப்டம்பர் 2022 – ஸ்ரீபெரும்புதூர் – ராஜீவ்காந்தி தேசிய இளைஞர் மேம்பாட்டு நிறுவனம், சென்னை மண்டல வருமானவரி ஆணையமும் இணைந்து ஒருநாள் “வருமானவரி பிடித்தம் மற்றும் வரவு” பற்றிய  ஒன்றை நடத்தியது.
திரு.எம். அர்ஜுன் மானிக், வருமானவரி இணை ஆணையர் முதன்மை உரையாற்ற, ராஜீவ் காந்தி தேசிய இளைஞர் மேம்பாட்டு நிறுவனத்தின் இயக்குனர் பேராசிரியர் சிப்நாத் தேவ் அவர்கள் அனைவரையும் வரவேற்று வாழ்த்தி பேசினார். வருமானவரி ஆணையர் திரு.டி.வி.சுப்பாராவ் அவர்கள் நோக்கவுரையாற்ற வருமானவரி தாக்கல் செய்வதன் அவசியத்தையும், அதன் பலன்களையும் தாக்கல் செய்யாத்தால் வரும் சிக்கல்களையும் உதாரணத்துடன் நேர்த்தியாக விளக்கினார்.
சென்னை உள்பட பல்வேறு மாவட்டங்களின் மத்திய அரசின் அலுவலகங்களில் பணியாற்றும் 43 பணியாளர்கள் கலந்து கொண்ட இப்பயிற்சி பயிலரங்கில் வருமானவரி அலுவலர்திரு.ராஜாராமன் மற்றும் வரி செலுத்துவோர் சங்கத்தின் தலைவர் மற்றும் முனைவர் ஆடிட்டர் திரு.அபிஷேக் முரளி ஆகியோர் வருமானவரி தாக்கல் பற்றிய நுட்பமான, மிக நுணுக்கமான விஷயங்களை விளக்கினார்.
சிறப்பு சேவைகள் மற்றும் கட்டுரைகள்
நிறுவனங்களின் முன்கள எரிசக்தி ஊழியர்களுக்காக கழிக்கப்பட்ட பிளாஸ்டிக் பாட்டில்களில் இருந்து சுற்றுச்சூழலுக்கு உகந்த சீருடையை இந்தியன் ஆயில் நிறுவனம் அறிமுகப்படுத்துகிறது
இந்தியன் ஆயில் எரிசக்தி நிறுவனங்களைச் சேர்ந்த பணியாளர்கள் மற்றும் இண்டேன் எல்பிஜி சிலிண்டர் விநியோகப் பணியாளர்கள் என சுமார் 3 லட்சம் பேருக்கு பிரத்யேகமாக வடிவமைக்கப்பட்டுள்ள சிறப்பு “நீடித்த மற்றும் பசுமை” சீருடையை இந்தியன் ஆயில் நிறுவனத் தலைவர் திரு எஸ் எம் வைத்யா தொடங்கி வைத்தார்.
“பாட்டில் அல்லாத - பசுமை எதிர்காலத்தையொட்டி” என்ற தலைப்பில் நடைபெற்ற பிரமாண்ட நிகழ்ச்சியில், அவர் இதனை அறிமுகம் செய்தார். உபயோகப்படுத்தப்பட்ட மற்றும் கழிக்கப்பட்ட பாட்டில்கள் மறுசுழற்சி செய்யப்பட்டதன் மூலம், இந்த சீருடைகளுக்கான உபகரணங்கள் தயாரிக்கப்பட்டுள்ளன. இம்முயற்சியின் மூலம் ஆண்டுக்கு 20 மில்லியன் எண்ணிக்கைக்கு சமமான அளவில் சுமார் 405 டன் பாட்டில்கள் மறுசுழற்சி செய்யப்படும்.
இந்நிகழ்ச்சியில் பேசிய திரு எஸ் எம் வைத்யா, சுற்றுச்சூழலுக்கு உகந்த இந்த சீருடைகள் நமது பசுமை உறுதிப்பாட்டை ஒளிரச் செய்யும் என்றும் குறிப்பிட்டார். முன்கள எரிசக்தி வீரர்கள் அதனை நிறைவேற்றுவார்கள் என்றும் மகிழ்ச்சியுடன் தெரிவித்துக் கொள்வதாக அவர் கூறினார்.
குடியரசுத் துணைத் தலைவர் செயலகம்
தேச வளர்ச்சியின் முக்கிய சிற்பிகளாக ஆசிரியர்கள் விளங்குகின்றனர்: குடியரசுத் துணைத் தலைவர்
தேச வளர்ச்சியின் முக்கிய சிற்பிகளாக ஆசிரியர்கள் விளங்குகின்றனர் என்றும் அடிப்படைக் கல்வி தாய்மொழியில் இருக்க வேண்டும் என்றும் குடியரசுத் துணைத் தலைவர் திரு எம். வெங்கையா நாயுடு கூறியிருக்கிறார். ஆசிரியர்கள் தினத்தையொட்டி, இன்று புதுதில்லியில் நடைபெற்ற 2017 ஆம் ஆண்டுக்கான தேசிய விருதுகளை ஆசிரியர்களுக்கு வழங்கி அவர் உரையாற்றினார். மத்திய மனித வள மேம்பாட்டுத் துறை அமைச்சர் திரு பிரகாஷ் ஜவ்டேகர், இணையமைச்சர் திரு உபேந்திர குஷ்வாஹா மற்றும் பிரமுகர்கள் உடனிருந்தனர்.
உங்களைப் போன்ற ஆசிரியர்களால்தான் நமது கல்வி முறை மிகச்சிறந்த உயர்வான இடத்திற்கு ஒரேசீராக சென்று கொண்டிருக்கிறது என்று குடியரசுத் துணைத் தலைவர் குறிப்பிட்டார்.
உலக நாடுகள் இந்தியாவை உலகின் ஆசிரியராக அல்லது விஷ்வ குருவாக அங்கீகரித்துள்ளது என்று கூறிய அவர், இந்த ஞான ஓடை கடந்த இரண்டாயிரம் ஆண்டுகளாக தொடர்கிறது என்றாலும், அனைத்து குழந்தைகளுக்கும், இளைஞர்களுக்கும், வயது வந்தோருக்கும் நல்ல தரமான கல்வி வழங்குவது சவாலாக நீடிக்கிறது என்றார்.
நமது கோட்பாடுகள் இந்தியாவின் தொன்மையான கல்வி முறையில் உருவானவை என்று குறிப்பிட்ட குடியரசுத் துணைத் தலைவர், “ஒழுக்கத்தை வடிவமைக்கிற, மனதின் வலிமையை அதிகரிக்கிற, அறிவை விசாலப்படுத்துகிற, கல்வியை நாம் விரும்புகிறோம். அதன் மூலம்தான் ஒருவர் தமது சொந்தக் காலில் நிற்க முடியும்“ என்ற சுவாமி விவேகானந்தரின் மேற்கோளை எடுத்துரைத்தார்.
“நான் கேட்கிறேன், பின்னர் மறந்து விடுகிறேன். நான் பார்க்கிறேன், அதை நினைவில் வைத்திருக்கிறேன். நான் செயல்படுகிறேன், அதன் மூலம் புரிந்து கொள்கிறேன்” என்ற கன்ஃபூசியசின் கருத்தை எடுத்துக் கூறிய திரு வெங்கையா நாயுடு, செயல்பாடுகள் மூலம் மாணவர்களுக்கு கற்றலை அளிக்க வேண்டும் என்றும், இதையே குருதேவ் தாகூர், அரவிந்தர், மகாத்மாகாந்தி போன்ற கல்வியாளர்கள் எடுத்துரைத்த அடிப்படை கோட்பாடுகள் என்றார்.
நாடுமுழுவதும் தெரிவு செய்யப்பட்ட 45 ஆசிரியர்களுக்கு அவர் தேசிய விருதுகளை வழங்கினார்.
சுகாதாரம் மற்றும் குடும்ப நலத்துறை அமைச்சகம்
தனியார் மையங்களில் கொவிட் தடுப்பூசியின் கொள்முதல் மற்றும் நிர்வாகம் குறித்து மத்திய அரசு ஆய்வு: தமிழகம் உள்ளிட்ட 15 மாநிலங்கள் பங்கேற்பு
தமிழகம் உள்ளிட்ட 15 மாநிலங்கள் மற்றும் யூனியன் பிரதேசங்களுடன் மத்திய சுகாதார செயலாளர் திரு ராஜேஷ் பூஷன் தலைமையில் உயர்நிலைக் கூட்டம், காணொலிக் காட்சி வாயிலாக இன்று நடைபெற்றது. தமிழ்நாடு, உத்தரப்பிரதேசம், மத்தியப் பிரதேசம், ராஜஸ்தான், ஒடிசா, தெலங்கானா, அருணாச்சலப் பிரதேசம், கர்நாடகா, கேரளா, மகாராஷ்டிரா, குஜராத், மேற்கு வங்கம், பஞ்சாப் மற்றும் ஹரியானா ஆகிய மாநிலங்கள் மற்றும் யூனியன் பிரதேசங்களின் சுகாதார செயலாளர்கள் மற்றும் தடுப்பூசித் திட்டத்தின் உயரதிகாரிகள் உள்ளிட்டோர் இந்தக் கூட்டத்தில் கலந்து கொண்டனர். பாரத் பயோடெக் மற்றும் சீரம் இன்ஸ்டிட்யூட் ஆஃப் இந்தியா ஆகிய தடுப்பூசித் தயாரிப்பு நிறுவனங்களின் பிரதிநிதிகளும் இதில் பங்கேற்றனர்.
நாடு தழுவிய தடுப்பூசித் திட்டத்தில் மாற்றியமைக்கப்பட்ட வழிமுறைகள் மற்றும் சமீபத்திய அறிவிப்புகள், இந்த மாநிலங்களில் உள்ள தனியார் கொவிட் தடுப்பூசி மையங்களில் தடுப்பூசி கொள்முதலின் வளர்ச்சி மற்றும் நிர்வாகம் ஆகியவை குறித்து ஆய்வு செய்யப்பட்டது. தடுப்பூசி கோரி விண்ணப்பிக்கையில் கோவின் தளத்தை பின்நிலை மேலாண்மை சாதனமாக பயன்படுத்துமாறு மாநிலங்களுக்கு மீண்டும் அறிவுறுத்தப்பட்டது. இந்தக் கோரிக்கையை ஒருங்கிணைக்குமாறு மாநிலங்களும் யூனியன் பிரதேசங்களும் கேட்டுக் கொள்ளப்பட்டன.
தனியார் மையங்களில் தடுப்பூசி செலுத்தும் பணி குறைந்து வருவதை சுட்டிக்காட்டி, தனியார் மையங்களில் தடுப்பூசியின் கொள்முதல் மற்றும் நிர்வாகம் குறித்து தினசரி ஆய்வை மேற்கொள்ளுமாறு மாநிலங்களுக்கு அறிவுறுத்தப்பட்டது. தனியார் மையங்கள் மற்றும் தடுப்பூசி உற்பத்தியாளர்களுக்கு இடையே ஏதேனும் இடர்பாடுகள் இருந்தால் அதனைத் தடுப்படுப்பதற்கு விரைவான மற்றும் ஆக்கபூர்வமான ஒருங்கிணைப்பு நடவடிக்கைகளை உறுதி செய்யுமாறும் மாநிலங்களும் யூனியன் பிரதேசங்களும் கேட்டுக் கொள்ளப்பட்டன. மாநிலங்களுக்கு மத்திய சுகாதார அமைச்சகம் வழங்கும் தடுப்பூசி பற்றி மக்களுக்கு மாநிலங்கள் தெரிவிக்க வேண்டும் என்றும் வலியுறுத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735338
தகவல் மற்றும் ஒலிபரப்பு அமைச்சகம்
சுதந்திரம் அடைந்தது முதல் அகில இந்திய வானொலி உடனான நினைவுகளும் அற்புத தருணங்களும்
15 ஆகஸ்ட் முதல் தினந்தோறும், தனது பிரதான செய்தி அறிக்கைகளில் அகில இந்திய வானொலி ஒலிபரப்ப உள்ளது
“சுதந்திர இந்தியாவின் குரல் – அகில இந்திய வானொலியுடன்” –இந்தியாவின் கடந்த 75 ஆண்டு கால பயணத்தை நினைவுகூர்தல்
அகில இந்திய வானொலி. செய்திகள் வாசிப்பது ….. நாடு சுதந்திரம் பெற்றது முதல் கடந்த 75 ஆண்டுகளாக, இந்தியாவின் மிகப்பெரிய பொதுத்துறை ஒலிபரப்பு நிறுவனம், நாடு முழுவதும் உள்ள 130கோடி மக்களுக்கு பழமொழி கதை சொல்லும் நிறுவனமாக செயல்படுகிறது.
நாட்டின் 75-வது சுதந்திர தினத்தை, அகில இந்திய வானொலி, “சுதந்திர இந்தியாவின் குரல் – அகில இந்திய வானொலியுடன்” என்ற தலைப்பிலான தனித்துவ நிகழ்ச்சியுடன் கொண்டாட உள்ளது. இந்த நிகழ்ச்சி, 15 ஆகஸ்ட் 2022 முதல், 100.1 எப்எம் பண்பலை அலைவரிசையில், அதன் பிரதான செய்தி அறிக்கைகளில் 90 வினாடிகளுக்கு ஒலிபரப்பாகவுள்ளது. இதனை, அகில இந்திய வானொலியின் சமூக ஊடகங்கள் உள்ளிட்ட அனைத்து தளங்களிலும் கேட்கலாம். தேசத்தின் குரலான அகில இந்திய வானொலி, கதை சொல்லுதல் முறையில் சுதந்திர இந்தியாவின் வாழ்க்கைப் பயணம் பற்றிய பல்வேறு அம்சங்களையும் எடுத்துரைப்பதாக இந்நிகழ்ச்சி இருக்கும்.
சுதந்திர நாடாக உருவாணது முதல், வல்லரசாக உருவெடுத்திருப்பது வரையிலான நவீன இந்தியாவின் வரலாற்றை, அகில இந்திய வானொலி, செய்தித்துளிகள் மற்றும் இசைத் தொகுப்பு மூலம் நினைவுகூற உள்ளது. இந்த நிகழ்ச்சி, மகாத்மா காந்தி, ஹோமி ஜஹாங்கிர் பாபா, சர் சி.வி.ராமன், டாக்டர் குரியன் வர்கீஸ், டாக்டர் எம்.எஸ்.சுவாமிநாதன், பண்டிட் பீம்சென் ஜோசி, மெல்வின் டி மெல்லோ, ஜஸ்தேவ் சிங் உள்ளிட்ட மாமனிதர்களின் குரல்களை ஒலிப்பதாக இருக்கும். இன்ஸ்டாகிராம், ட்விட்டர், முகநூல் மற்றும் யூ டியூப் ஆகிய அகில இந்திய வானொலியின் சமூக ஊடகங்களில் தினந்தோறும் ஒரு சிறப்புக் கட்டுரை ஒலிபரப்பப்பட்டு, பதிவேற்றம் செய்யப்படும். இதனை, @AkashvaniAir & ட்விட்டரில் @airnewsalerts, newsonairofficial யூ டியூப் அலைவரிசை, newsonair.gov.in இணையதளம், நியூஸ்ஆன்ஏர் செயலி, முகநூல், இன்ஸ்டாகிராம் ஆகியவற்றில் கேட்கலாம்.
அகில இந்திய வானொலி 8 ஜுன் 1936 அன்று தொடங்கப்பட்டது முதல், நாட்டின் முதலாவது சுதந்திர தினமான 1947ம் ஆண்டு முதல் பங்களாதேஷ் விடுதலை முதல் உலகக் கோப்பைக் கிரிக்கெட் போட்டியில் இந்தியா வரலாறு படைத்தது முதலான பல்வேறு முக்கிய நிகழ்வுகளின் சாட்சியமாக திகழ்கிறது.
நாடு முழுவதும் உள்ள 479 வானொலி நிலையங்கள் வாயிலாக, 23 மொழிகள், 179 பேச்சு வழக்கு களில் நிகழ்ச்சிகளை ஒலிபரப்பி வருவதன் வாயிலாக, உலகின் மிகப்பெரிய ஒலிபரப்பு நிறுவனமாக அகில இந்திய வானொலி திகழ்கிறது. இது, நாட்டின் நிலப்பரப்பில் 92 சதவீத அளவிற்கும், மொத்த மக்கள் தொகையில் 99.19 சதவீதத்தினரையும் சென்றடைகிறது. ‘பலரது மகிழ்ச்சி: பலரது நலன்‘ அதன் குறிக்கோள் ஆகும்.
நேயர்கள், தாங்கள் கடந்து வந்த காலகட்டத்தை நினைவுகூற ஆயத்தமாக இருப்பதோடு, அகில இந்திய வானொலியின் சமூக ஊடகங்களை பின் தொடருமாறு கேட்டுக் கொள்கிறோம்.
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020: நாட்டின் வளர்ச்சிக்கு அறிவியல் மற்றும் தொழில்நுட்பம் வாயிலாக ஊடகங்கள், இளைஞர்களின் பங்களிப்பு
நடைபெற்றுவரும் இந்திய சர்வதேச அறிவியல் திருவிழா 2020-இல் ‘அறிவியல் மற்றும் தொழில்நுட்ப ஊடக மாநாடு' மிகவும் முக்கியத்துவம் வாய்ந்தது. வளர்ந்துவரும் மின்னணு ஊடகம் மற்றும் அதன் பரிமாணங்கள் குறித்து விவாதிக்கப்பட்ட இந்த மாநாட்டின் துவக்க விழாவில் அறிவியல் தொடர்பாளர்கள், பத்திரிகையாளர்கள், விஞ்ஞானிகள் உள்ளிட்டோர் கலந்து கொண்டு அறிவியல் மற்றும் ஊடகத்தின் அம்சங்கள் குறித்து விவாதித்தனர்.
மின்னணு வழியாக அறிவியல் தொடர்புக்கு உகந்த ஆண்டாக பெருந்தொற்றுப் பரவல் காலகட்டம் அமைந்ததாக மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்பநல அமைச்சர் டாக்டர்.ஹர்ஷ் வர்தன் இந்த மாநாடு தொடர்பாக வெளியிட்டுள்ள செய்தியில் தெரிவித்துள்ளார்.
இந்த மாநாட்டில் முதன்மை உரையாற்றிய பிரசார் பாரதி அமைப்பின் தலைமைச் செயல் அதிகாரி திரு சசி எஸ். வெம்பட்டி, பெருவாரியான மக்களுக்கு அறிவியலைக் கொண்டு சேர்ப்பதில் குறுகிய கால காட்சிப் படங்கள் பெரும் பங்கு வகிப்பதாகத் தெரிவித்தார்.
சிறு வயதிலிருந்தே அறிவியல் மீது இளைஞர்களுக்கு ஆர்வத்தை ஏற்படுத்தி, அதன் வாயிலாக நாட்டை வளர்ச்சிப் பாதையில் கொண்டு செல்வது மிகப் பெரும் சவாலாக உள்ளது என்று அறிவியல் மற்றும் தொழிலக ஆராய்ச்சி மன்றத்தின்  தலைமை இயக்குநர் டாக்டர். சேகர் சி மாண்டே கூறியுள்ளார்.
நாட்டின் வளர்ச்சியில் அறிவியல், தொழில்நுட்பம் மற்றும் புதுமையின் பங்கு குறித்து டிடி நியூஸ் தொலைக்காட்சியில் நடைபெற்ற விவாத நிகழ்ச்சியில் கலந்து கொண்டு பேசிய அவர் இதனைத் தெரிவித்தார்.
இந்திய சர்வதேச அறிவியல் திருவிழா 2020-ஐ கடந்த 22-ஆம் தேதி பிரதமர் திரு நரேந்திர மோடி துவக்கி வைத்த பின், நாட்டின் வளர்ச்சியில் அறிவியல், தொழில்நுட்பம் மற்றும் புதுமையின் பங்கு குறித்து உரை நிகழ்த்தியதைத் தொடர்ந்து இந்த நிகழ்ச்சி டிடி நியூஸ் தொலைக்காட்சியில் நடைபெற்றது.
“வளமான பாரம்பரிய அறிவியல் மற்றும் தொழில்நுட்பத்தை நமது நாடு பெற்றுள்ளது. இந்தத் துறைகளில் நாம் அடைந்திருக்கும் சாதனை அபரிமிதமானது. நாம் இன்று அடைந்திருக்கும் வளர்ச்சியில் இத்துறை முக்கிய பங்காற்றியுள்ளது” என்று அவர் கூறினார்.
இளைஞர்களிடையே அறிவியல் மற்றும் தொழில்நுட்பம் தொடர்பான ஆர்வத்தைத் தூண்டுவதில் புதிய கல்விக் கொள்கை உதவியாக இருக்கும் என்று கூறிய அவர், அறிவியல் மற்றும் தொழில்நுட்பத்தை மாநில மொழிகளின் வாயிலாக பெருவாரியான மக்களிடம் கொண்டு சேர்த்து, அதன் வாயிலாக கிராமப்புறங்களில் வாழும் மக்களுக்கு அறிவியல், தொழில்நுட்பம் மற்றும் புதுமை ஆகிய துறைகளில் சமமான வாய்ப்புகளை வழங்க வேண்டும் என்று அவர் வலியுறுத்தினார்.
சிறிய வயதில் புதிய கண்டுபிடிப்புகளில் ஈடுபடுவதன் மூலம் அறிவியல் உணர்ச்சியை தூண்டுவதுடன், தரமான ஆராய்ச்சியையும் மேற்கொள்ள முடியும் என்று அறிவியல் மற்றும் தொழில்நுட்பத் துறையின் ஆலோசகர் டாக்டர். அகிலேஷ் குப்தா தெரிவித்தார்.
விஞ்ஞான பாரதி அமைப்பின் தேசிய நிர்வாகச் செயலாளர் திரு. ஜெயந்த் சகஸ்ரபுத்தே, தற்சார்பு இந்தியா என்னும் இலக்கை அடைவதில் அறிவியலின் முக்கியத்துவம் குறித்து பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1683335
-----
(Visitor Counter : 293
குடியரசுத் துணைத் தலைவர் செயலகம்
தேர்ந்தெடுக்கப்பட்ட மக்கள் பிரதிநிதிகள் தங்களது கடமைகளை பகுதி நேரமாக செய்யக்கூடாது: குடியரசுத் துணை தலைவர்
சிறப்பாக செயலாற்றி சட்டத்தை இயற்றுபவர்கள் மற்றும் அவைகளின் மாண்பை காக்க வேண்டும் என்று திரு நாயுடு வலியுறுத்தல்
சுதந்திரத்திற்கு பின் கோவா சிறப்பாக செயல்பட்டது; ஆனால் 57 வருடங்களில் 30 அரசுகள் ஏன் என்று திரு நாயுடு கேள்வி
தகுந்த காரணங்களோடு அரசின் திட்டங்களை எதிர்த்தல் நல்லது, எதிர்க்க வேண்டுமே என்பதற்காக எதிர்ப்பது தவறானது
சிறப்பாக செயல்படுவது எப்படி என்று கோவா சட்டமன்ற உறுப்பினர்களிடையே திரு நாயுடு உரை
சட்டமன்றங்களின் முக்கியத்துவத்தை குறித்து பேசிய குடியரசுத் துணை தலைவரும், மாநிலங்களவை தலைவருமான திரு எம் வெங்கையா நாயுடு, மக்களின் முழு நம்பிக்கையோடு நாடாளுமன்ற ஜனநாயகம் சிறப்பாக செயல்படுவதற்கு சட்டமியற்றும் அமைப்புகள் மற்றும் உறுப்பினர்களின் மாண்புகள் காக்கப்படுவது அவசியம் என்று கூறினார். அதிகாரிகள் மற்றும் நீதித்துறையின் முடிவுகளுக்கு சட்டப்பூர்வ அங்கீகாரத்தை அளிக்கும் கருவிகள் சட்டமியற்றும் அமைப்புகள் என்று கூறிய அவர், தேர்ந்தெடுக்கப்பட்ட மக்கள் பிரதிநிதிகள் சரியாக செயல்படவில்லை என்றாலோ அல்லது அவர்களது தொகுதி மக்களின் மரியாதையை பெறவில்லை என்றாலோ அவர்களது சட்டப்பூர்வ தன்மை கேள்விக்குள்ளாவதாக தெரிவித்தார்.
பனாஜியில் நடைபெற்ற சட்டமன்ற உறுப்பினர்கள் தின நிகழ்ச்சியில் கோவாவின் முன்னாள் மற்றும் இன்னாள் சட்டப்பேரவை உறுப்பினர்களிடையே உரையாடிய திரு நாயுடு, தேர்ந்தெடுக்கப்பட்ட மக்கள் பிரதிநிதிகள் தங்களது கடமைகளை பகுதி நேரமாக செய்யக்கூடாது என்று அறிவுறுத்தினார்.
தேர்ந்தெடுக்கப்பட்ட மக்கள் பிரதிநிதிகள் சிறப்பாக செயலாற்றி சட்டத்தை இயற்றுபவர்கள் மற்றும் அவைகளின் மாண்பை காக்க வேண்டும் என்று திரு நாயுடு வலியுறுத்தினார்.
மேலும் பேசிய அவர், சுதந்திரத்திற்கு பின் கோவா சிறப்பாக செயல்பட்டுக்கொண்டிருந்தாலும், 57 வருடங்களில் 30 அரசுகள் ஏன் என்று கேள்வி எழுப்பினார்.
தகுந்த காரணங்களோடு அரசின் திட்டங்களை எதிர்த்தல் நல்லது, எதிர்க்க வேண்டுமே என்பதற்காக எதிர்ப்பது தவறானது என்று எதிர்கட்சிகள்க்கு திரு நாயுடு கூறினார்.
சிறப்பாக செயல்படுவது எப்படி என்று கோவா சட்டமன்ற உறுப்பினர்களிடையே திரு நாயுடு உரையாற்றினார். கோவா ஆளுநர் திரு பகத் சிங் கோஷியாரி, முதல்வர் டாக்டர் பிரமோத் சவந்த், சட்டமன்ற தலைவர் திரு ராஜேஷ் பட்நேகர் ஆகியோர் இந்த நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleseDetail.aspx?PRID=1687331
சுகாதாரம் மற்றும் குடும்ப நலத்துறை அமைச்சகம்
உயர்தரமான மருத்துவ கல்வியை வழங்குவதற்கு அரசு முன்னுரிமை: டாக்டர் ஹர்ஷ் வர்தன்
“பட்டம் பெறும் மருத்துவர்கள் மற்றும் வல்லுனர்களின் தரம், நாட்டின் வருங்கால மருத்துவ தரத்தை நிர்ணயம் செய்யும். உயர்தரமான மருத்துவ கல்வியை வழங்குவதற்கு இந்த அரசு முன்னுரிமை அளிக்கிறது”, என்று மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் கூறியுள்ளார்.
லேடி ஹார்டிங் மருத்துவ கல்லூரியின் பட்டமளிப்பு விழாவில் காணொலி வாயிலாக இன்று கலந்து கொண்டு மாணவர்களிடையே உரையாற்றுகையில் அவர் இதனைத் தெரிவித்தார்.
சுகாதார சேவையில் மருத்துவக்கல்வி ஒரு முக்கிய அங்கம் வகிப்பதாக அவர் குறிப்பிட்டார். மாணவர்கள் கற்றுக் கொள்வதை நிறுத்தக்கூடாது என்றும், தொடர்ந்து கற்றுக் கொண்டு தங்களது அறிவையும் திறனையும் அவர்கள் மேம்படுத்திக் கொள்ள வேண்டும் என்று அமைச்சர் வலியுறுத்தினார். அதேவேளையில் நோயாளிகளை குணப்படுத்தும் போது அவர்கள் மீது இரக்கம் காட்டுவதும் முக்கியம் என்று அவர் கூறினார்.
வரலாற்று சிறப்புமிக்க லேடி ஹார்டிங் மருத்துவக் கல்லூரி, பெண்களுக்கு அதிகாரம் அளிக்கும் சின்னமாக திகழ்வதாகவும், இங்கு பயின்றவர்கள் இந்தியா மட்டுமல்லாது உலகளவில் மருத்துவத் துறையில் சாதனை புரிந்து வருவதாகவும் கூறினார்.
கொவிட் பெருந்தொற்றுக்கு எதிரான போராட்டத்தில் இந்தக் கல்லூரியின் பங்களிப்பை அமைச்சர் வெகுவாகப் பாராட்டினார். தில்லியில் முதன்முறையாக ஆர்டி-பிசிஆர் பரிசோதனைகள் அறிமுகப்படுத்தப்பட்ட அரசு நிறுவனங்களுள் இந்த கல்லூரியும் ஒன்று என்று அவர் குறிப்பிட்டார். நோயின் பரவல் அதிகரித்து சிகிச்சை முறைகளில் மாற்றம் ஏற்பட்டதையடுத்து, இந்தக் கல்லூரியில் பிளாஸ்மா தெரப்பி சோதனையும் செய்யப்பட்டதாக அவர் கூறினார். இந்த கல்லூரியின் விரிவாக்கம் மற்றும் மேம்பாட்டு கட்டமைப்புப பணிகளில் அரசு தேவையான அனைத்து உதவிகளையும் வழங்கும் என்று அவர் உறுதியளித்தார்.
இந்த நிகழ்ச்சியில் மத்திய சுகாதாரம் மற்றும் குடும்ப நல இணை அமைச்சர் திரு அஸ்வினி குமார் சௌபே, செயலாளர் திரு ராஜேஷ் பூஷன் உள்ளிட்டோர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1680191
-----
(Visitor Counter : 91